बृज महोत्सव में बही फाग की बयार, बरसे फूल और उड़ा गुलाल
रायपुर | श्याम के रंग में रंगो आई होली आई रे..आयो फागुन का महीना-रंगो रंग गुलाल मन में रहे न मलाल आई होली आई। कुछ इसी तरह के भाग गीतों से रविवार को महादेवघाट स्थित वृद्ध सेवाश्रम गूंज उठा। उपस्थित साधक परिवार, संत, कलाकार की वेशभूषा में कृष्ण और गोपी हर कोई इस मौके पर झूमता रहा। सनातन धर्म प्रचार परिषद द्वारा आयोजित इस महोत्सव में संत राजीवनयन महाराज ने कहा कि होली त्यौहार सिर्फ रंगों का ही नहीं है बल्कि प्रेम की उन भावनाओं को अभिव्यक्त करने का है जिसमें वे इस तरह रंग जाएं कि बीते पल में अगर किसी प्रकार मन में मैल रह जाए तो वह भी धूल जाए। उन्होंने कहा कि होली सिर्फ एक दिन का पर्व नहीं है यह पर्व बुराई पर अच्छाई की जीत का है।
hin_Deva hin_Deva